Echinococcosis	
BNO10: B67	
1. Kórokozó:	Echinococcus granulosus (lárvája az Echinococcus hydatidosus); Echinococcus multilocularis (lárvája az Echinococcus alveolaris).	
2. Teendők a beteggel	
2.1. Jelentés:	Bejelentésre kötelezett a megerősített eset. Értesítendő a fertőzés helye szerint illetékes hatósági állatorvos.	
	2.1.1. Esetek osztályozása	
	Gyanús eset	---	
	Valószínűsíthető eset	---	
	Megerősített eset	Teljesülnek a laboratóriumi feltételek.	
	2.1.2. Feltételek	
	Klinikai kritérium	---	
	Epidemiológiai kritérium	---	
	Laboratóriumi kritérium	Az alábbi öt feltétel legalább egyike:
- az Echinococcus multilocularisnak vagy E. granulosusnak megfelelő hisztopatológiai kép vagy a parazitára specifikus képlet jelenlétének kimutatása (pl. a protoscolex közvetlen képi megjelenítése cisztafolyadékban),
- Echinoccocus granulosus ciszták patognomikus makroszkópos morfológiájának kimutatása sebészeti mintákban,
- képalkotó eljárásokkal (pl. CT, ultrahang, MRI) kimutatott és szerológiai vizsgálattal igazolt tipikus szervi elváltozások,
- Echinococcus spp.-val szembeni specifikus szérum antitestek nagy szenzitivitású szerológiai vizsgálattal kimutatva, és nagy specificitású szerológiai vizsgálattal megerősítve,
- az Echinococcus spp. nukleinsav kimutatása klinikai mintában.	
2.2. Elkülönítés:	Nem szükséges.	
2.3. Mikrobiológiai vizsgálat:	2.3.1.Klinikai mikrobiológiai diagnosztikai vizsgálat:	Kötelező.	
	2.3.2.Járványügyi érdekből végzett mikrobiológiai diagnosztikai vizsgálat:	Kötelező. Beküldendő alvadásgátló nélkül, sterilen vett vérminta, illetve az echinococcosis közvetlen kimutatására a műtétileg eltávolított tömlő vagy annak bennéke a járványügyi feladat ellátására kijelölt mikrobiológiai laboratóriumba. Pozitív eredmény esetén a minta megerősítő vizsgálatra az ÁNTSZ-OEK Parazitológiai osztályára küldendő.	
	2.3.3.Felszabadító vizsgálat:	Nem szükséges.	
2.4. Fertőtlenítés:	Nem szükséges.	
3. Teendők a beteg környezetében	
3.1. A beteggel kontaktusba kerültek felkutatása:	Nem szükséges.	
3.2. Járványügyi érdekből végzett mikrobiológiai szűrővizsgálat:	Nem szükséges.	
3.3. Járványügyi megfigyelés:	Nem szükséges.	
3.4. Postexpozíciós profilaxis:	Nem szükséges. 	
3.5. Fertőzőforrás-kutatás:	Nem szükséges.	
3.6. A terjesztő közeg felderítése:	Nem szükséges.